Държавен вестник, бр. 22, 2010 г., стр. 39

БРОЙ  22	
Д Ъ Р Ж А В Е Н  В Е С Т Н И К 	
СТР.  39  
Преходна и заключителна разпоредба
§ 13. (1) Наредбата влиза в сила един месец 
след обнародването є в „Държавен вестник“.
(2) Наредбата не се прилага за строежите, 
за които е започнало производството по въ­
веждането им в експлоатация.
(3) За започнато производство по въвеждане 
в експлоатация се счита датата на внасянето на 
искане пред компетентния орган съгласно ЗУТ.
Министър: Р. Плевнелиев
2212
МИНИСТЕРСТВО
НА ВЪТРЕШНИТЕ РАБОТИ
ИНСТРУКЦИЯ № Із-417
от 10 март 2010 г.
за организацията и технологията на работа 
в структурите на МВР при издаване на бъл­
гарските лични документи
Г л а в а  п ъ р в а
ОБЩИ ПОЛОЖЕНИЯ
Чл. 1. С тази инструкция се регламентират 
организацията и технологията на работа при из­
даване на българските лични документи в звената 
„Български документи за самоличност“ (БДС) 
в районните управления на Министерството 
на вътрешните работи (РУ на МВР), Столич­
ната дирекция на вътрешните работи (СДВР) 
и областните дирекции на МВР (ОДМВР), в 
дирекция „Български документи за самоличност“ 
(ДБДС) – МВР, звената „Миграция“ при СДВР/
ОДМВР, дирекция „Миграция“ (ДМ) – МВР, и 
в звената „Пътна полиция“ при СДВР/ОДМВР.
Чл. 2. Организацията и технологията на рабо­
та по издаване на българските лични документи 
в структурите на МВР се извършват съгласно 
разпоредбите на Закона за българските лични 
документи (ЗБЛД) и Правилника за издаване 
на българските лични документи (ПИБЛД) 
(ДВ, бр. 12 от 2010 г.). 
Г л а в а  в т о р а
ПРИЕМАНЕ И ОБРАБОТКА НА ЗАЯВЛЕ­
НИЯ, ПЕРСОНАЛИЗИРАНЕ И ВРЪЧВАНЕ 
НА БЪЛГАРСКИТЕ ЛИЧНИ ДОКУМЕНТИ 
НА БЪЛГАРСКИ ГРАЖДАНИ, БЕЖАНЦИ, 
ЧУЖДЕНЦИ С ХУМАНИТАРЕН СТАТУТ И 
ЧУЖДЕНЦИ, ПОЛУЧИЛИ УБЕЖИЩЕ 
Раздел I
Предоставяне на заявление с автоматично 
попълнени актуални данни по гражданско със­
тояние от Национална база данни „Население“ 
чрез Национален автоматизиран информацио­
нен фонд „Национален регистър на българските 
лични документи“
Чл. 3. (1) За предоставяне на заявление с 
автоматично попълнени актуални данни по 
гражданско състояние от Национална база 
данни „Население“ (НБД „Население“) чрез 
Национален автоматизиран информационен 
фонд „Национален регистър на българските 
лични документи“ (НАИФ „НРБЛД“) лицето се 
явява лично, удостоверява своята самоличност 
и посочва вида на документа и услугата (обик­
новена, бърза или експресна) за издаването на 
български личен документ.
(2) Когато заявеният вид услуга не се из­
вършва от съответното звено, лицето се пре­
насочва за извършване на тази дейност към 
компетентната структура.
(3) Когато искането е направено чрез упъл­
номощено лице съгласно чл. 17, ал. 5 ЗБЛД, 
се представя нотариално заверено изрично 
пълномощно и документ за самоличност на 
упълномощеното лице. 
(4) Искане за разпечатка на заявление за 
издаване на български личен документ на 
лица до 18-годишна възраст може да направи 
само родител, настойник или попечител, като 
представи документ за самоличност. Настой­
никът или попечителят представя и документ, 
удостоверяващ това му качество.
(5) При искане за разпечатка на заявление 
в случаите по чл. 31а, ал. 3 и чл. 63а, ал. 5 
ЗБЛД заявителят представя документ за са­
моличност, съдебно решение за настаняване 
извън семейството и положително становище 
на дирекция „Социално подпомагане“.
Чл. 4. (1) Служителят отпечатва и предоставя 
заявление, съдържащо автоматично попълнени 
от НБД „Население“ чрез НАИФ „НРБЛД“ 
актуални данни по гражданско състояние на 
заявителя, снимка и подпис от последния бъл­
гарски личен документ, който му е издаден.
(2) Заявителят извършва проверка на по­
пълнените данни, като отразява в заявлението 
вярно/невярно (маркира полето „вярно“ със 
заграждане, подчертаване или с отметка „V“, 
когато данните в заявлението съвпадат с акту­
алните му данни, или маркира полето „невярно“ 
със заграждане, подчертаване или с отметка 
„V“, когато данните в заявлението не съвпадат с 
актуалните му данни), попълва празните полета, 
които не са попълнени, нанася съответните ко­
рекции и актуализации и подписва заявлението. 
В заявлението заявителят може да посочи и 
данните (трите имена, ЕГН, личен номер (ЛН) 
или личен номер на чужденец (ЛНЧ) на лице, 
което да получи персонализирания документ.
Чл. 5. (1) Заявлението съдържа баркод, който 
е със срок на валидност. След изтичането на 
срока заявлението автоматично се анулира.
(2) При всяко отпечатване на заявление се 
разпечатва и разписка, в която заявителят де­
кларира, че е получил разпечатано заявление, 
в което са нанесени лични данни, посочва дата 
и се подписва. 
(3) Когато искането е направено от упъл­
номощено лице, копие от пълномощното се 
прилага към разписката.